ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Ιανουαρίου 1994 για τη σύναψη συμφωνίας μεταξύ της Ευρωπαϊκής Κοινότητας και της Αυστραλίας σχετικά με το εμπόριο οίνου (94/ 184/EK)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η σύναψη της συμφωνίας που αποτέλεσε αντικείμενο διαπραγμάτευσης μεταξύ της Ευρωπαϊκής Κοινότητας και της Αυστραλίας σχετικά με το εμπόριο οίνου, θα διευκολύνει και θα προωθήσει το εμπόριο οίνου μεταξύ των συμβαλλομένων μερών- ότι είναι, ως εκ τούτου, επιθυμητό να εγκριθεί η εν λόγω συμφωνία-

ότι, πρκοκειμένου να διευκολυνθεί η εφαρμογή ορισμένων διατάξεων της συμφωνίας, η Επιτροπή θα έπρεπε να εξουσιοδοτηθεί να κάνει τις αναγκαίες τεχνικές προσαρμογές, σύμφωνα με τη διαδικασία που προβλέπεται στο άρθρο 83 του κανονισμού (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς(1) -

ότι, εφόσον οι διατάξεις της παρούσας συμφωνίας συνδέονται άμεσα με μέτρα τα οποία καλύπτονται από την κοινή γεωργική πολιτική και συγκεκριμένα από τους κοινοτικούς κανόνες για τον οίνο και την αμπελοκαλλιέργεια, η παρούσα συμφωνία πρέπει να γίνει σε κοινοτικό επίπεδο,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και της Αυστραλίας σχετικά με το εμπόριο οίνου καθώς και το πρωτόκολλο και οι ανταλλαγές επιστολών που προσαρτώνται σ' αυτή, εγκρίνονται εξ ονόματος της Ευρωπαϊκής Κοινότητας.

Τα κείμενα των πράξεων που αναφέρονται στο πρώτο εδάφιο, επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα και να καταθέσει το έγγραφο έγκρισης της Κοινότητας.

Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 28 παράγραφος 1 της συμφωνίας.

Άρθρο 3

Για την εφαρμογή του άρθρου 17 παράγραφος 2 της συμφωνίας, η Επιτροπή εξουσιοδοτείται να συνάψει τις αναγκαίες πράξεις για την τροποποίηση της συμφωνίας, σύμφωνα με τη διαδικασία που προβλέπεται στο άρθρο 83 του κανονισμού (ΕΟΚ) αριθ. 822/87.

Άρθρο 4

Η Επιτροπή, βοηθούμενη από τους εκπροσώπους των κρατών μελών, αντιπροσωπεύει την Κοινότητα στη μεικτή επιτροπή που ιδρύεται βάσει του άρθρου 18 της συμφωνίας.

Άρθρο 5

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 24 Ιανουαρίου 1994.

Για το Συμβούλιο

Ο Πρόεδρος

Γ. ΜΟΡΑΪΤΗΣ

(1) ΕΕ αριθ. L 84 της 27. 3. 1987, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1566/93 (ΕΕ αριθ. L 154 της 25. 6. 1993, σ. 39).
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 21ης Απριλίου 1994 που χορηγεί απαλλαγή στην Επιτροπή για τη δημοσιονομική διαχείριση του πέμπτου ευρωπαϊκού ταμείου ανάπτυξης για το οικονομικό έτος 1992 (94/351/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τη συνθήκη ΕΚ,

- έχοντας υπόψη τη δεύτερη σύμβαση ΑΚΕ-ΕΟΚ (1),

- έχοντας υπόψη τους δημοσιονομικούς ισολογισμούς και τους λογαριασμούς διαχείρισης του πέμπτου, έκτου και έβδομου ευρωπαϊκού ταμείου ανάπτυξης για το οικονομικό έτος 1992 (COM(93) 234),

- έχοντας υπόψη την έκθεση του Ελεγκτικού Συνεδρίου για το οικονομικό έτος 1992, καθώς και τις απαντήσεις των θεσμικών οργάνων (2),

- έχοντας υπόψη τη σύσταση του Συμβουλίου της 25ης Μαρτίου 1994 (C3-0150/94),

- έχοντας υπόψη την έκθεση της επιτροπής ελέγχου του προϋπολογισμού και τη γνωμοδότηση της επιτροπής ανάπτυξης και συνεργασίας (Α3-0257/94),

1. χορηγεί απαλλαγή στην Επιτροπή για τη δημοσιονομική διαχείριση του ευρωπαϊκού ταμείου ανάπτυξης για το οικονομικό έτος 1992 επί τη βάσει των ακόλουθων ποσών:

- ετήσια έσοδα

επί των οποίων, καταβληθείσες εισφορές 0,00 Ecu

διάφορα έσοδα, 0,00 Ecu

- ετήσιες δαπάνες 137 989 336,90 Ecu-

2. διατυπώνει τις παρατηρήσεις του στο ψήφισμα που συνοδεύει την παρούσα απόφαση-

3. αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που περιλαμβάνει τις παρατηρήσεις του Σώματος, στην Επιτροπή, το Συμβούλιο, το Ελεγκτικό Συνέδριο και την Ευρωπαϊκή Τράπεζα Επενδύσεων, και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων, σειρά "L".

Στρασβούργο, 21 Απριλίου 1994.

Ο Γενικός Γραμματέας

Enrico VINCI Ο Πρόεδρος

Egon KLEPSCH

(1) ΕΕ αριθ. L 347 της 22. 12. 1980, σ. 1.

(2) ΕΕ αριθ. C 309 της 16. 11. 1993.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιουλίου 1994 για το διορισμό των τακτικών και αναπληρωματικών μελών της συμβουλευτικής επιτροπής για την κατάρτιση των νοσοκόμων (94/C 221/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την απόφαση 77/454/ΕΟΚ του Συμβουλίου της 27ης Ιουνίου 1977 σχετικά με τη σύσταση συμβουλευτικής επιτροπής για την κατάρτιση των νοσοκόμων (1), και ιδίως τα άρθρα 3 και 4,

Εκτιμώντας:

ότι, σύμφωνα με το άρθρο 3 της απόφασης αυτής, η εν λόγω επιτροπή αποτελείται από τρεις εμπειρογνώμονες ανά κράτος μέλος και ένα αναπληρωματικό μέλος για καθέναν από τους εμπειρογνώμονες αυτούς 7 ότι, σύμφωνα με το άρθρο 4 της ίδιας απόφασης, η θητεία των εμπειρογνωμόνων και των αναπληρωματικών μελών είναι τριετούς διάρκειας 7ότι, με την απόφασή του της 5ης Φεβρουαρίου 1990 (2), το Συμβούλιο διόρισε τα τακτικά και αναπληρωματικά μέλη της εν λόγω επιτροπής για την περίοδο από τις 5 Φεβρουαρίου 1990 έως τις 4 Φεβρουαρίου 1993 7ότι οι κυβερνήσεις των κρατών μελών υπέβαλαν εκάστη κατάλογο υποψηφίων για το διορισμό, την αντικατάσταση ή την ανανέωση της θητείας των εν λόγω τακτικών και αναπληρωματικών μελών 7ΑΠΟΦΑΣΙΖΕΙ:

Άρθρο μόνο

Διορίζονται τακτικά και αναπληρωματικά μέλη της συμβουλευτικής επιτροπής για την κατάρτιση των νοσοκόμων, και για τη χρονική περίοδο από την 25η Ιουλίου 1994 έως την 24η Ιουλίου 1997:

Α. Εμπειρογνώμονες από το σώμα των εν ενεργεία νοσοκόμων

>ΘΕΣΗ ΠΗΝΑΚΑ>

Β. Εμπειρογνώμονες από τις σχολές κατάρτισης των νοσηλευτών

>ΘΕΣΗ ΠΗΝΑΚΑ>

Γ. Εμπειρογνώμονες των αρμόδιων αρχών του κράτους μέλους

>ΘΕΣΗ ΠΗΝΑΚΑ>

Βρυξέλλες, 25 Ιουλίου 1994.

Για το Συμβούλιο

Ο Πρόεδρος

F.-CH. ZEITLER

(1) ΕΕ αριθ. L 176 της 15. 7. 1977, σ. 11.

(2) ΕΕ αριθ. C 42 της 22. 2. 1990, σ. 1 και διορθωτικό: ΕΕ αριθ. C 269 της 25. 10. 1990, σ. 5.
ΑΠΟΦΑΣΗ ΤΗΣ ΕΠΙΤΡΟΠΗΣ

της 20ής Δεκεμβρίου 1994

για τη σύναψη εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας της συμφωνίας ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λιθουανίας, αφετέρου

(94/979/ΕΚΑΧ, Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 παράγραφος 1,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,

Αφού ζήτησε τη γνώμη της Συμβουλευτικής Επιτροπής της EKAX και έλαβε τη σύμφωνη γνώμη του Συμβουλίου,

Εκτιμώντας ότι για την επίτευξη των στόχων της Κοινότητας όπως καθορίζονται ειδικότερα στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα απαιτείται η σύναψη της συμφωνίας ελευθέρων συναλλαγών και εμπορικών θεμάτων και ότι η συνθήκη δεν προβλέπει όλες τις περιπτώσεις που καλύπτει η παρούσα απόφαση,

ΑΠΟΦΑΣΙΖΕΙ:

Άρθρο 1

Εγκρίνονται, εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, η συμφωνία ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λιθουανίας, αφετέρου, καθώς και τα πρωτόκολλα, οι ανταλλαγές επιστολών και οι δηλώσεις.

Τα εν λόγω κείμενα επισυνάπτονται στην παρούσα απόφαση (1).

Άρθρο 2

Ο Πρόεδρος της Επιτροπής προβαίνει στην κοινοποίηση που προβλέπεται στο άρθρο 51 της συμφωνίας ελευθέρων συναλλαγών και εμπορικών θεμάτων εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.

Βρυξέλλες, 20 Δεκεμβρίου 1994.

Για την Επιτροπή

Ο Πρόεδρος

Jacques DELORS

(1) Βλέπε σελίδα 2 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1994 σχετικά με τη χρηματοδοτική συνεισφορά της Κοινότητας για την εξάλειψη της ψευδοπανώλης των πτηνών στην Ολλανδία (Το κείμενο στην ολλανδική γλώσσα είναι το μόνο αυθεντικό) (94/866/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 και 4,

Εκτιμώντας:

ότι στην Ολλανδία εμφανίστηκαν το 1993 κρούσματα ψευδοπανώλης των πτηνών- ότι η εμφάνιση αυτής της ασθένειας αποτελεί σοβαρό κίνδυνο για τα πουλερικά της Κοινότητας και ότι η Κοινότητα, για να βοηθήσει στην όσο το δυνατόν ταχύτερη εξάλειψη της ασθένειας, έχει τη δυνατότητα να αντισταθμίσει τις προκληθείσες απώλειες-

ότι, μόλις έγινε η επίσημη διάγνωση της ψευδοπανώλης των πτηνών, οι αρχές της Ολλανδίας έλαβαν τα κατάλληλα μέτρα τα οποία περιλαμβάνονται στα μέτρα που απαριθμούνται στο άρθρο 3 παράγραφος 2 της απόφασης του Συμβουλίου 90/424/ΕΟΚ- ότι οι αρχές της Ολλανδίας κοινοποίησαν αυτά τα μέτρα-

ότι πληρούνται οι όροι για την χρηματοδοτική συνδρομή της Κοινότητας-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ολλανδία μπορεί να λάβει τη χρηματοδοτική συνδρομή της Κοινότητας για τα κρούσματα της ψευδοπανώλης των πτηνών που εμφανίστηκαν το 1993. Η χρηματοδοτική συνεισφορά της Κοινότητας είναι:

- το 50 % των δαπανών που πραγματοποίησε η Ολλανδία για να αποζημιώσει τον ιδιοκτήτη για τη θανάτωση και την καταστροφή των πουλερικών και των προϊόντων των πουλερικών,

- το 50 % των δαπανών που πραγματοποίησε η Ολλανδία για τον καθαρισμό, την απεντόμωση και την απολύμανση της εκμετάλλευσης και του εξοπλισμού της,

- το 50 % των δαπανών που πραγματοποίησε η Ολλανδία για να αποζημιώσει τον ιδιοκτήτη για την καταστροφή των μολυσμένων ζωοτροφών και του μολυσμένου εξοπλισμού.

Άρθρο 2

1. Η χρηματοδοτική συμμετοχή της Κοινότητας χορηγείται μετά την υποβολή των δικαιολογητικών εγγράφων.

2. Τα στοιχεία που αναφέρονται στην παράγραφο 1 διαβιβάζονται από την Ολλανδία το αργότερο έξι μήνες μετά την κοινοποίηση της παρούσας απόφασης.

Άρθρο 3

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 20 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.
ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Δεκεμβρίου 1994

σχετικά με τη σύναψη εξ ονόματος της Ευρωπαϊκής Κοινότητας Άνθρακα και Χάλυβα του δεύτερου πρόσθετου πρωτοκόλλου της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, καθώς και της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Ρουμανίας, αφετέρου

(94/983/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 παράγραφος 1,

τα συμπεράσματα του Ευρωπαϊκού Συμβουλίου που πραγματοποιήθηκε στο Έσεν στις 9 και 10 Δεκεμβρίου 1994,

Εκτιμώντας:

ότι η Επιτροπή διαπραγματεύθηκε εξ ονόματος των Κοινοτήτων ένα δεύτερο πρόσθετο πρωτόκολλο της ευρωπαϊκής συμφωνίας με τη Ρουμανία, καθώς και της ενδιάμεσης συμφωνίας σχετικά με το εμπόριο και εμπορικά θέματα με τη Ρουμανία 7

ότι είναι σκόπιμη η έγκριση του εν λόγω δεύτερου πρόσθετου πρωτοκόλλου 7

ότι η σύναψη του δεύτερου πρόσθετου πρωτοκόλλου είναι αναγκαία για την επίτευξη των στόχων της Κοινότητας, και ιδίως εκείνων που μνημονεύονται στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα 7

ότι η συνθήκη δεν περιέχει πρόβλεψη για το σύνολο των περιπτώσεων που καλύπτονται από την παρούσα απόφαση,

Έχοντας ζητήσει τη γνώμη της συμβουλευτικής επιτροπής και με την ομόφωνη έγκριση του Συμβουλίου,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα το δεύτερο πρόσθετο πρωτόκολλο της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, καθώς και της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Ρουμανίας, αφετέρου.

Το κείμενο επισυνάπτεται στην παρούσα απόφαση (1).

Άρθρο 2

Ο πρόεδρος της Επιτροπής προβαίνει στην κοινοποίηση η οποία προβλέπεται στο άρθρο 9 του δεύτερου πρόσθετου πρωτοκόλλου εξ ονόματος της Ευρωπαϊκής Κοινότητας Άνθρακα και Χάλυβα.

Βρυξέλλες, 22 Δεκεμβρίου 1994.

Για την Επιτροπή

Ο Πρόεδρος

Jacques DELORS

(1) Βλέπε σελίδα 6 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Δεκεμβρίου 1994 σχετικά με την αίτηση που υπέβαλε το Ηνωμένο Βασίλειο στην Επιτροπή με σκοπό να εξαιρεθούν ορισμένες μεταφορές από την εφαρμογή της οδηγίας 89/684/ΕΟΚ του Συμβουλίου για την επαγγελματική κατάρτιση ορισμένων οδηγών οχημάτων που μεταφέρουν οδικώς επικίνδυνα εμπορεύματα (Το κείμενο στην αγγλική γλώσσα είναι το μόνο αυθεντικό) (94/785/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/684/ΕΟΚ της 21ης Δεκεμβρίου 1989 του Συμβουλίου σχετικά με την επαγγελματική κατάρτιση ορισμένων οδηγών οχημάτων που μεταφέρουν οδικώς επικίνδυνα εμπορεύματα, και ιδίως το άρθρο 3 (1),

Εκτιμώντας:

ότι η κυβέρνηση του Ηνωμένου Βασιλείου απηύθυνε στις 16 Σεπτεμβρίου 1994 επιστολή στην Επιτροπή με την οποία της ζητά, σύμφωνα με το άρθρο 3 της ανωτέρω οδηγίας, να της παρασχεθεί η δυνατότητα να εξαιρέσει από την εφαρμογή της εν λόγω οδηγίας για γεωργικούς σκοπούς τη μεταφορά νιτρικού αμμωνίου από το αγρόκτημα στους αγρούς. Ότι οι βρετανικές αρχές πρόκειται να απαιτήσουν να πραγματοποιούνται οι εν λόγω μεταφορές με γεωργικά οχήματα, μεταξύ αγροτεμαχίων που καλλιεργούνται από τον ίδιο γεωργό, τα οχήματα αυτά να ανήκουν στον ίδιο γεωργό, να μην διανύουν απόσταση μεγαλύτερη των δώδεκα χιλιομέτρων από το χώρο όπου βρίσκονται συνήθως και ότι το φορτίο τους να είναι κατώτερο των δέκα τόνων-

ότι οι υπόλοιπες διατάξεις που ισχύουν εν γένει για τη μεταφορά του συγκεκριμένου προϊόντος, ιδίως όσον αφορά την ταξινόμηση, συσκευασία και επισήμανση δεν υπάγονται στο πεδίο εφαρμογής της οδηγίας και ότι ως εκ τούτου η αίτηση εξαίρεσης δεν τα αφορά-

ότι η αίτηση του Ηνωμένου Βασιλείου αφορά εγχώριες μεταφορές, οι οποίες λόγω των ιδιαίτερων χαρακτηριστικών τους παρουσιάζουν ελάχιστο κίνδυνο για το περιβάλλον- ότι όντως οι μεταφορές αυτές πραγματοποιούνται μερικές φορές μόνο ετησίως από γεωργούς, οι οποίοι είναι γενικά εξοικειωμένοι με το χειρισμό και τη χρήση του εν λόγω προϊόντος που το χρησιμοποιούν ως λίπασμα- ότι άλλωστε οι προϋποθέσεις που πρόκειται να επιβάλλουν οι βρετανικές αρχές θα αποκλείσουν οιοδήποτε σημαντικό κίνδυνο για την οδική ασφάλεια ή το περιβάλλον-

ότι ως εκ τούτου η αίτηση κρίνεται δικαιολογημένη,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το Ηνωμένο Βασίλειο εξουσιοδοτείται να εξαιρεί της εφαρμογής της οδηγίας 89/684/ΕΟΚ του Συμβουλίου τις μεταφορές νιτρικού αμμωνίου, υπό τον όρο ότι αυτές πραγματοποιούνται με γεωργικά οχήματα μεταξύ αγροτεμαχίων που καλλιεργούνται από τον ίδιο γεωργό, ότι τα οχήματα αυτά ανήκουν στον ίδιο αυτό γεωργό, ότι δεν διανύουν απόσταση ανώτερη των δώδεκα χιλιομέτρων από τον τόπο συνήθους φύλαξής τους και ότι το φορτίο τους δεν υπερβαίνει τους δέκα τόνους.

Άρθρο 2

Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Ιρλανδίας.

Βρυξέλλες, 2 Δεκεμβρίου 1994.

Για την Επιτροπή

Marcelino OREJA

Μέλος της Επιτροπής

(1) ΕΕ αριθ. L 398 της 30. 12. 1989, σ. 33.
ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ της 19ης Δεκεμβρίου 1994 για τη σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου (94/907/ΕΚΑΧ, ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το άρθρο 228 παράγραφος 2 δεύτερη φράση και παράγραφος 3 δεύτερο εδάφιο,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,

την έγκριση του Συμβουλίου που χορηγήθηκε δυνάμει του άρθρου 101 της συνθήκης για την ίδρυση της Ευρωπαϊκής Κοινότητας Ατομικής Ενέργειας,

τη σύμφωνη γνώμη του Ευρωπαϊκού Κοινοβουλίου (1),

Εκτιμώντας:

ότι θα πρέπει να εγκριθεί η ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, που υπεγράφη στις Βρυξέλλες την 1η Φεβρουαρίου 1994,

ΑΠΟΦΑΣΙΖΟΥΝ:

Άρθρο 1

Η ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, συμπεριλαμβανομένων των σχετικών πρωτόκολλων, ανταλλαγών επιστολών και δηλώσεων, εγκρίνεται εξ ονόματος της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.

Τα κείμενα που αναφέρονται στο πρώτο εδάφιο επισυνάπτονται στην παρούσα απόφαση.

Άρθρο 2

1. Η θέση την οποία οφείλει να λάβει η Κοινότητα στο πλαίσιο του συμβουλίου σύνδεσης καθορίζεται από το Συμβούλιο, μετά από πρόταση της Επιτροπής ή, κατά περίπτωση, από την Επιτροπή, σύμφωνα με τις αντίστοιχες διατάξεις των συνθηκών για την ίδρυση των Ευρωπαϊκών Κοινοτήτων.

2. Ο Πρόεδρος του Συμβουλίου προεδεύει του συμβουλίου σύνδεσης, σύμφωνα με το άρθρο 107 της συμφωνίας που αναφέρεται στο άρθρο 1 και παρουσιάζει τη θέση της Κοινότητας. Αντιπρόσωπος της Επιτροπής προεδρεύει της επιτροπής σύνδεσης, σύμφωνα με τον εσωτερικό κανονισμό της, και παρουσιάζει τη θέση της Κοινότητας.

Άρθρο 3

Ο Πρόεδρος του Συμβουλίου προβαίνει, εξ ονόματος της Ευρωπαϊκής Κοινότητας, στην κοινοποίηση που προβλέπεται στο άρθρο 125 της συμφωνίας που αναφέρεται στο άρθρο 1. Ο Πρόεδρος της Επιτροπής προβαίνει στην ίδια κοινοποίηση εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.

Βρυξέλλες, 19 Δεκεμβρίου 1994.

Για το Συμβούλιο

Ο Πρόεδρος

K. KINKEL

Για την Επιτροπή

Ο Πρόεδρος

J. DELORS

(1) ΕΕ αριθ. C 315 της 22. 11. 1993, σ. 103.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Νοεμβρίου 1994 για το διορισμό δύο τακτικών και ενός αναπληρωματικού μέλους της Επιτροπής Περιφερειών (94/754/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198Α,

την απόφαση του Συμβουλίου της 26ης Ιανουαρίου 1994 περί διορισμού των μελών της Επιτροπής Περιφερειών για την περίοδο από τις 26 Ιανουαρίου 1994 μέχρι και τις 25 Ιανουαρίου 1998 (1),

Εκτιμώντας:

ότι δύο έδρες τακτικών μελών της εν λόγω Επιτροπής είναι κενές λόγω των παραιτήσεων των κκ. S. Patijn και J.M. Linthorst, οι οποίες κοινοποιήθηκαν στο Συμβούλιο στις 4 και 25 Οκτωβρίου 1994-

ότι μία έδρα αναπληρωματικού μέλους της αυτής επιτροπής είναι κενή λόγω της παραίτησης του κ. Terlouw, η οποία κοινοποιήθηκε στο Συμβούλιο στις 27 Οκτωβρίου 1994-

Έχοντας υπόψη την πρόταση της ολλανδικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Terlouw διορίζεται τακτικό μέλος της Επιτροπής Περιφερειών σε αντικατάσταση του κ. S. Patijin, για το υπόλοιπο διάστημα της θητείας του, δηλαδή μέχρι τις 25 Ιανουαρίου 1998.

Ο κ. A. Peper διορίζεται τακτικό μέλος της Επιτροπής Περιφερειών σε αντικατάσταση του κ. J. M. Linthorst, για το υπόλοιπο διάστημα της θητείας του, δηλαδή μέχρι τις 25 Ιανουαρίου 1998.

Ο κ. G. Brouwer διορίζεται αναπληρωματικό μέλος της Επιτροπής Περιφερειών σε αντικατάσταση του κ. J. Terlouw, για το υπόλοιπο διάστημα της θητείας του, δηλαδή μέχρι τις 25 Ιανουαρίου 1998.

Βρυξέλλες, 14 Νοεμβρίου 1994.

Για το Συμβούλιο

Ο Πρόεδρος

J. BORCHERT

(1) ΕΕ αριθ. L 31 της 4. 2. 1994, σ. 29.
ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Νοεμβρίου 1994 για την τροποποίηση της απόφασης της Επιτροπής 92/452/ΕΟΚ για την κατάρτιση των καταλόγων των ομάδων συλλογής εμβρύων και των ομάδων παραγωγής εμβρύων οι οποίοι έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα (Κείμενο που παρουσιάζει ενδιαφέρον για τον ΕΟΧ) (94/737/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία του Συμβουλίου 89/556/ΕΟΚ της 25ης Σεπτεμβρίου 1989 για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων βοοειδών εκτροφής (1), όπως τροποποιήθηκε τελευταία από την απόφαση του Συμβουλίου 94/113/ΕΚ (2), και ιδίως το άρθρο 8,

Εκτιμώντας:

ότι η απόφαση της Επιτροπής 92/452/ΕΟΚ (3), όπως τροποιήθηκε τελευταία με την απόφαση 94/678/ΕΚ (4), καθορίζει έναν κατάλογο εγκεκριμένων ομάδων συλλογής εμβρύων και των ομάδων παραγωγής εμβρύων σε τρίτες χώρες για την εξαγωγή εμβρύων κατοικιδίων ζώων στην Κοινότητα-

ότι οι αρμόδιες αρχές των Ηνωμένων Πολιτειών της Αμερικής έχουν προωθήσει τροποποίηση στους καταλόγους των ομάδων-

ότι καθίσταται τώρα αναγκαίο να τροποποιηθεί ο κατάλογος των εγκεκριμένων ομάδων όσον αφορά τις Ηνωμένες Πολιτείες της Αμερικής-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο μέρος 3 του παραρτήματος της απόφασης 92/452/ΕΟΚ προστίθενται οι ακόλουθες ομάδες συλλογής εμβρύων:

"" ID="1">"94MI074> ID="2">GGS Genetics> ID="3">Dr John D. Gunther"> ID="1">E636> ID="2">1 200 Stillman Road"> ID="2">Mason,"> ID="1">94ME075> ID="2">New England Genetics> ID="3">Dr Calvin Blessing"">

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 9 Νοεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 302 της 10. 10. 1989, σ. 1.

(2) ΕΕ αριθ. L 53 της 24. 2. 1994, σ. 23.

(3) ΕΕ αριθ. L 250 της 29. 8. 1992, σ. 40.

(4) ΕΕ αριθ. L 269 της 20. 10. 1994, σ. 40.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Σεπτεμβρίου 1994 σχετικά με το διορισμό αναπληρωματικού μέλους της Επιτροπής των Περιφερειών (94/647/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198Α,

την απόφαση του Συμβουλίου της 26ης Ιανουαρίου 1994 περί διορισμού τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 1994 έως τις 25 Ιανουαρίου 1998 (1),

Εκτιμώντας ότι μία θέση αναπληρωματικού μέλους της προαναφερόμενης επιτροπής έχει κενωθεί κατόπιν της παραιτήσεως του κυρίου Wilhelm Staudacher, η οποία γνωστοποιήθηκε στο Συμβούλιο την 1η Σεπτεμβρίου 1994,

Έχοντας υπόψη την πρόταση της γερμανικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο Δρ Klaus Letzgus διορίζεται αναπληρωματικό μέλος της Επιτροπής των Περιφερειών σε αντικατάσταση του κυρίου Wilhelm Staudecher για το υπόλοιπο της θητείας του, δηλαδή έως τις 25 Ιανουαρίου 1998.

Βρυξέλλες, 19 Σεπτεμβρίου 1994.

Για το Συμβούλιο

Ο Πρόεδρος

Th. WAIGEL

(1) ΕΕ αριθ. L 31 της 4. 2. 1994, σ. 29.